X'inhu l-Att dwar is-Swieq Diġitali? L-Att dwar is-Swieq Diġitali jintroduċi r-regoli għall-pjattaformi li jagħmluha ta' “gwardjani” fis-swieq diġitali. Dawn huma pjattaformi li għandhom impatt sinifikanti fuq is-suq intern, li jservu ta' gateway importanti biex l-utenti kummerċjali jilħqu lill-klijenti, u li huma f'pożizzjoni, inkella wieħed jista' jbassar li se jkunu f'pożizzjoni b'saħħitha u dewwiema. Dan jista' jtihom is-setgħa li jaġixxu ta' regolaturi privati, u jkunu jistgħu jiffunzjonaw bħala xkiel bejn in-negozji u l-konsumaturi. L-għan tal-Att dwar is-Swieq Diġitali huwa li ma jħallix lil dawn il-gwardjani jimponu kundizzjonijiet inġusti fuq in-negozji u fuq il-konsumaturi, u li jiżgura li s-servizzi diġitali importanti jibqgħu miftuħin. Eżempji ta' dawn il-kundizzjonijiet inġusti li xi kultant jimponu l-gwardjani fuq oħrajn jinkludu l-projbizzjoni tan-negozji milli jaċċessaw id-data tagħhom stess meta joperaw fuq dawn il-pjattaformi, jew sitwazzjonijiet meta l-utenti jinqabdu f'servizz partikolari u ma jkollhomx wisq alternattivi fejn iduru biex jaqilbu għal servizz ieħor. Meta jkun hemm regoli komuni għas-suq uniku kollu, dawn se jrawmu l-innovazzjoni, it-tkabbir u l-kompetittività, u se jiffaċilitaw l-espansjoni ta' pjattaformi iżgħar, ta' intrapriżi żgħar u medji u ta' negozji ġodda li se jkollhom qafas uniku u ċar fil-livell tal-UE. Min se jkun soġġett għall-Att dwar is-Swieq Diġitali? L-Att dwar is-Swieq Diġitali se jkun japplika biss għall-kumpaniji l-kbar li jiġu identifikati bħala “gwardjani” skont il-kriterji oġġettivi stabbiliti fil-proposta. Dawn huma kumpaniji li għandhom rwol importanti ħafna fis-suq intern minħabba l-kobor tagħhom u minħabba l-importanza tagħhom bħala gateways li l-utenti kummerċjali jridu jużaw biex jilħqu lill-klijenti. Dawn il-kumpaniji jikkontrollaw mill-inqas “servizz ewlieni wieħed ta' pjattaforma” (bħal magni tat-tiftix, servizzi ta' networking soċjali; ċerti servizzi ta' messaġġerija, sistemi operattivi, u servizzi ta' intermedjazzjoni online) u għandhom bażi kbira u dejjiema ta' utenti f'ħafna pajjiżi tal-UE. Biex nispeċifikaw, hemm tliet kriterji kumulattivi ewlenin li jiddeċiedu liema kumpaniji jidħlu fl-ambitu tal-Att dwar is-Swieq Diġitali: Jekk jintlaħqu dawn il-limiti kwantitattivi kollha, ikun preżunt li kumpanija partikolari hija gwardjan, dment li ma tressaqx argumenti sostanzjati li juru l-kuntrarju. Jekk dawn il-limiti ma jintlaħqux kollha, fil-kuntest ta' investigazzjoni tas-suq li l-iskop tagħha jkun li tidentifika liema kumpaniji huma gwardjani, il-Kummissjoni tista' tevalwa s-sitwazzjoni speċifika ta' kumpanija partikolari u tiddeċiedi li tidentifikaha bħala gwardjan abbażi ta' valutazzjoni kwalitattiva. X'inhuma l-konsegwenzi jekk kumpanija tiġi identifikata bħala gwardjan skont l-Att dwar is-Swieq Diġitali? Il-gwardjani se jġorru responsabbiltà addizzjonali li jġibu ruħhom b'mod li jiżgura ambjent online miftuħ li jkun ġust għan-negozji u għall-konsumaturi, u miftuħ għall-innovazzjoni minn kulħadd billi jikkonformaw mal-obbligi speċifiċi stabbiliti fil-leġiżlazzjoni abbozzata. Skont l-Att dwar is-Swieq Diġitali:, il-kumpaniji li jiġu identifikati bħala gwardjani se jkollhom jimplimentaw ċerta mġiba b'mod proattiv, u se jkollhom ibiegħdu rwieħhom minn imġiba inġusta, li hi ddefinita fil-leġiżlazzjoni, infurmata mill-esperjenza tas-suq s'issa. Meta kumpanija tkun għadha ma laħqitx pożizzjoni stabbli u dewwiema, iżda jkun previdibbli li se tilħaq din il-pożizzjoni fil-ġejjieni qrib, se jkun japplika sett sekondarju ta' obbligi biex jiġi żgurat li l-gwardjan ikkonċernat ma jiksibx pożizzjoni stabbli u dewwiema permezz ta' aġir inġust fil-ħidma tiegħu. X'inhuma l-affarijiet li għandhom jagħmlu u dawk li ma għandhomx jagħmlu l-gwardjani? L-att dwar is-Swieq Diġitali jistabbilixxi sensiela ta' obbligi li l-gwardjani se jkollhom jimplimentaw fl-operazzjonijiet ta' kuljum biex jiżguraw swieq diġitali ġusti u miftuħa. Xi eżempji ta' affarijiet li jridu jagħmlu huma dawn li ġejjin: Xi eżempji ta' affarijiet li ma għandux jagħmel huma: Kif jaħdem fil-prattika l-Att dwar is-Swieq Diġitali? Ladarba jidħol fis-seħħ l-Att dwar is-Swieq Diġitali, il-Kummissjoni l-ewwel se tivvaluta jekk kumpanija li tkun attiva fis-servizzi ewlenin ta' pjattaforma tikkwalifikax bħala “gwardjan” skont l-Att dwar is-Swieq Diġitali: X'jiġri jekk gwardjan jinjora r-regoli? Biex ikun żgurat li r-regoli l-ġodda jkunu effettivi, hemm previst il-possibbiltà ta' sanzjonijiet fuq il-gwardjan jekk ma jikkonformax mal-projbizzjonijiet u l-obbligi. Jekk gwardjan ma jikkonformax mar-regoli, il-Kummissjoni tista' timponi multi sa 10% tal-fatturat annwali dinji totali tal-kumpanija u l-pagament ta' penali regolari sa 5% tal-fatturat annwali dinji totali tagħha. F'każ ta' ksur ripetut, il-Kummissjoni tista' timponi rimedji addizzjonali. Meta jkun hemm bżonn, biex tinkiseb il-konformità, u jekk ma jkunx hemm miżuri alternattivi li jkunu effettivi ugwalment, dawn jistgħu jinkludu rimedji strutturali, pereżempju billi tobbliga gwardjan ibiegħ negozju, jew partijiet minnu (jiġifieri unitajiet tal-bejgħ, assi, drittijiet tal-proprjetà intellettwali jew marki kummerċjali). X'inhu l-għan tal-investigazzjonijiet tas-suq skont l-Att dwar is-Swieq Diġitali? Biex jiġi żgurat li r-regoli l-ġodda għall-gwardjani jlaħħqu mal-pass mgħaġġel tas-swieq diġitali, il-Kummissjoni se jkollha s-setgħa li twettaq investigazzjonijiet tas-suq. L-għan tal-investigazzjonijiet tas-suq huwa maqsum fi tlieta: Min se jinforza l-Att dwar is-Swieq Diġitali? Minħabba n-natura transfruntiera tal-gwardjani u l-komplementarjetà tal-Att dwar is-Swieq Diġitali u l-Att dwar is-Servizzi Diġitali, u ta' regoli tas-suq intern oħrajn, b'mod partikolari l-liġi tal-kompetizzjoni, l-infurzar tal-għodda se jibqa' f'idejn il-Kummissjoni. L-Istati Membri jistgħu dejjem jitolbu lill-Kummissjoni tiftaħ investigazzjoni tas-suq biex tidentifika gwardjan ġdid. Id-danni privati se jkunu disponibbli għal dawk li jsofru ħsara mill-imġiba tal-gwardjani? L-att dwar is-Swieq Diġitali huwa Regolament, u fih obbligi u projbizzjonijiet preċiżi għall-gwardjani fil-kamp ta' applikazzjoni tiegħu, li jistgħu jiġu infurzati direttament fil-qrati nazzjonali. Dan se jiffaċilita l-azzjonijiet diretti għad-danni minn dawk li jsofru ħsara mill-imġiba ta' gwardjani li ma jikkonformawx. L-infurzar tal-liġi eżistenti dwar il-kompetizzjoni ma jistax jindirizza dawn il-kwistjonijiet? L-Att dwar is-Swieq Diġitali jikkumplimenta l-infurzar tal-liġi tal-kompetizzjoni fil-livell tal-UE u f'dak nazzjonali. Ir-regoli l-ġodda huma mingħajr preġudizzju għall-implimentazzjoni tar-regoli tal-UE dwar il-kompetizzjoni (l-Artikoli 101 u 102 tat-TFUE) u għar-regoli nazzjonali tal-kompetizzjoni dwar l-imġiba unilaterali. L-infurzar tar-regolamenti u tal-kompetizzjoni diġà jeżistu flimkien f'setturi oħra, bħal dawk tal-enerġija, tat-telekomunikazzjoni u tas-servizzi finanzjarji. L-Att dwar is-Swieq Diġitali jindirizza l-prattiki inġusti tal-gwardjani li jew (i) jaqgħu barra r-regoli eżistenti tal-UE dwar il-kontroll tal-kompetizzjoni, inkella (ii) mhux dejjem ikunu jistgħu jiġu indirizzati b'mod effettiv minn dawn ir-regoli minħabba n-natura sistemika ta' xi komportamenti u minħabba li l-liġi tal-kompetizzjoni tittratta l-prattiki li jkunu saru u tittratta kull każ għalih. L-Att dwar is-Swieq Diġitali b'hekk se jnaqqas kemm jista' jkun l-effetti strutturali dannużi ta' dawn il-prattiki inġusti li jistgħu jitwettqu, mingħajr ma jillimita l-kapaċità tal-UE li tintervjeni wara li jitwettqu permezz tal-infurzar tar-regoli eżistenti tal-UE dwar il-kompetizzjoni. X'inhi l-bażi legali għad-DMA? L-Artikolu 114 tat-TFUE jiżgura l-funzjonament tas-suq uniku u huwa l-bażi ġuridika rilevanti għal din l-inizjattiva. Is-servizzi diġitali huma minnhom infushom ta' natura transfruntiera. Ir-regoli l-ġodda se jillimitaw it-tixrid tar-regoli għas-servizzi diġitali, b'mod partikolari fir-rigward tal-pjattaformi tal-gwardjani, u se tnaqqas l-ispejjeż li tinvolvi l-konformità għall-kumpaniji li joperaw fis-suq intern.